b'\n_START_ARTICLE_\nEvangelisk Luthersk Netv\xc3\xa6rk\n_START_PARAGRAPH_\nEvangelisk Luthersk Netv\xc3\xa6rk (ELN) blev oprettet i 2006 som et netv\xc3\xa6rk for evangelisk-lutherske kristne, som \xc3\xb8nsker at fastholde Bibelen og kirkens bekendelser som autoritet for livet i kirken. Dette s\xc3\xb8gte man at formulere i "Odense-erkl\xc3\xa6ringen", som er en aktualisering af, hvad der allerede er sagt i Bibelen og kirkens bekendelser, og som er ELNs grundlagsdokument._NEWLINE_ELNs form\xc3\xa5l er tofoldigt: Man vil tale med en bibelsk r\xc3\xb8st i kirke og samfund i Danmark, og man vil skabe f\xc3\xa6llesskab mellem menigheder og kristne, som \xc3\xb8nsker at kirkens liv og mission skal v\xc3\xa6re b\xc3\xa5ret af tillid til Bibelen. Der kan alle, som er enige i Odense-erkl\xc3\xa6ringens anliggende, blive medlem af ELN._NEWLINE_ELN ledes af en landsledelse med 7-9 medlemmer, og som en til to gange \xc3\xa5rligt m\xc3\xb8des med repr\xc3\xa6sentantskabet, for at dr\xc3\xb8fte aktuelle kirkelige sp\xc3\xb8rgsm\xc3\xa5l og arbejdet i ELN. Derud over er en del frivillige engageret i arbejdet.\n_START_SECTION_\nMedlemmer\n_START_PARAGRAPH_\nNetv\xc3\xa6rket best\xc3\xa5r af personlige medlemskaber p\xc3\xa5 den ene side og desuden af evangelisk lutherske menigheder i Danmark. Bl.a. Skjern Bykirke, \xc3\x85rhus Bykirke, Kristkirken i Kolding , Kronjyllands Valgmenighed og Herning Bykirke.'